open-index/open-wikipedia-markdown huggingface dataset:
Loghat Tawau

**Loghat Tawau** adalah corak pertuturan bagi penduduk-penduduk di daerah Tawau, Sabah yang sering berevolusi. Ia juga kadang kala dipanggil sebagai **cakap Tawau** atau **slang Tawau**. Loghat Tawau merupakan campuran banyak bahasa antaranya bahasa Melayu, Indonesia, Cina, Bumiputera malahan Bahasa Inggeris. Pertuturan loghat Tawau ini adalah mirip dengan loghat yang dipertuturkan di sepanjang pantai timur negeri Sabah serta wilayah Kalimantan Utara di Indonesia.

## Ekspresi
Ekspresi di sini adalah kata-kata reaksi yang sering diluahkan oleh orang Tawau pada masa-masa tertentu. Sama ada ketika terkejut, kagum, merasa curiga atau kurang yakin dan lain-lain.

### Senarai kata-kata ekspresi
****wei*** , ***ui*** atau ***ai***
Digunakan ketika terkejut, marah, hairan ataupun kagum. Contoh penggunaannya: "Wei na, besar jugak bajumu tu!".
****astaga*** atau ***ya ampun***
Digunakan apabila merasa terkejut ataupun kecewa.

## Tegur sapa
Tegur sapa yang dimaksudkan adalah perinteraksian seperti menyapa, mengucap selamat tinggal, menegur dan sebagainya.

### Senarai tegur sapa
****oi***
Satu bentuk sapaan seperti *hello* atau *hai* yang merupakan bentuk tidak formal. Boleh juga digunakan untuk menegur kelakuan seseorang, tetapi digunakan dengan nada yang lebih nyaring atau marah.
****ayok***
**Ayok**  di sini membawa maksud "jom". Ia berasal dari perkataan "ayuh".
****wei***
Menegur pihak kedua yang tidak sedar akan kehadiran pihak pertama.

## Contoh-contoh perkataan dalam loghat Tawau

**Anu* - nada yang tidak pasti merujuk kepada orang, tempat dan idea
**Ayok* - jom, mari
**Bachat* - tertekan, sakit hati
**Bagong* - besar
**Bebeng* - air liur
**Bersiara* - berziarah semasa musim perayaan
**Concang* - berkongsi
**Dak da* - tidak ada
**Géték*, *celédak* - merujuk kepada perempuan gatal
**Gonderong*  - rambut panjang
**Kompék* - beg plastik
**Kumpau* - sombong
**Kébak* - merujuk kepada potongan rambut yang tidak rata.
**Kasi* - bagi, beri
**Kilik* , *sot* - otak tidak betul
**Lanjik* - merujuk kepada perempuan yang gedik
**Limpas*  - lalu
**Locok* - lucu
**Méréng* - gurauan akal tidak betul
**Ndak*,*dak* - tidak
**Ndak Asi* - Belum Sedia
**Pegal* - tekanan,sakit hati
**Pat*, *pet* - cubaan merebut atau Memiliki sesuatu merujuk barang dan orang  
**Smat* - baik, segak, bagus
**Séndok* - sudu
**Siring* - tepi
**Tabela*, *tabla* - Mencuri, mengambil hak orang lain 
**Tarok* - simpan, letak
**Tapok* - sembunyi, sorok
**Trép* - berlagak
**Tepelését* - tergelincir
**Umban* - baling, lontar

## Evolusi perkataan
Penduduk Tawau sering menyingkatkan perkataan-perkataan untuk perbualan yang lebih cepat. Pelbagai kata telah disingkatkan. Penyingkatan kata sering dimulakan oleh golongan remaja atau lebih tepat lagi pelajar-pelajar di Tawau.

### Beberapa Contoh kata-kata atau frasa-frasa yang berevolusi
**ndak* kepada *dak*
**ndak usah* kepada *dok sah*
**tengok* kepada *nengok*
**pigi* kepada *pi*

## Lihat juga
* Tawau
* Bahasa Melayu Sabah
Kemuning

**Kemuning** ( , nama botani: *Murraya paniculata*) merupakan spesies tumbuhan dalam keluarga Rutaceae; ia tumbuh asli di hutan hujan Asia Selatan, Asia Tenggara dan Australia. Kawasan taburannya menjangkau dari Pakistan melalui India, Sri Lanka dan selatan China ke Taiwan, Filipina, kepulauan Ryukyu dan kepulauan Mariana menyelatan melalui Malaysia dan Indonesia ke New Guinea dan beberapa bahagian Australia.

Spesies ini bermanfaat sebagai tanaman hiasan atau tanaman pagar.

## Botani
Pokok kemuning merupakan pokok renek atau sederhana yang tumbuh setinggi 3–7 m. Pokok ini berbatang pendek dengan kulit kayu yang licin dan pucat berwarna putih atau kelabu muda. Sehelai daun berukuran 1.7 sm panjang terdiri daripada 7 anak daun bujur 0.25– 10 sm panjang dan 1.2–5 sm berwarna hijau muda yang berkilau. Daun-daun ini berbau wangi apabila diramas.

Tanaman ini berbunga terus-menerus sepanjang tahun di banyak tempat, pokok kemuning berbunga di Australia dari Jun hingga Mac. Bunganya muncul di hujung ranting atau ketiak daun dalam jambak kecil; setiap kuntum bunga terdiri daripada lima (kadang-kadang empat) kelopak 1 mm panjang dan lima (kadang-kadang empat) ranggi 1.3–1.8 sm panjang atas tangkai 1–1.5 mm panjang. Warna bunga ini pada peringkat awalnya kehijau-hijauan dan setelah mekar penuh ia bertukar putih bersih atau putih kuning.

Buahnya jenis beri bujur 12–14 mm panjang; ia ada kulit berminyak dan mengandungi 1–2 biji benih yang berbulu. Buah ini berwarna hijau sebelum bertukar warna merah atau jingga bila masak.

## Kegunaan
Kayu kemuning berwarna kuning agak keperangan dan sering kali digunakan bagi membuat sarung keris.

## Rujukan

## Pautan luar
* http://www.lamanhati.com/2007/11/07/kemuning-murraya-paniculata/
* http://www.flickr.com/photos/onezzz_art/4229882727/
Kupang (nyahkekaburan)

**Kupang** ialah nama lain bagi siput sudu. Ia juga mungkin merujuk kepada:
* Kabupaten Kupang, di Nusa Tenggara Timur, Indonesia.
* Kampung Kupang, kampung di Brunei
* Kota Kupang, di Nusa Tenggara Timur, Indonesia.
* Kupang, Kedah, di Baling, Kedah, Malaysia.
Ara jejawi

__NOTOC__

**Pokok ara jejawi** atau **jejawi** (genus *Ficus*, subgenus *Urostigma*) adalah subgenus kebanyakan spesies pokok ara tropika dengan sifat pertumbuhan yang pelik. Ia adalah pokok besar yang mula tumbuh sebagai biji benih yang tumbuh di atas pokok lain (atau binaan seperti bangunan atau jambatan), dimana burung yang makan benih ara meninggalkan biji benihnya. Akarnya melilit turun dari batang pokok hos, mencari tanah di bawah. Apabila ia mencecah tanah, akar pokok ara dengan cepat membesar dan mempulur. Di mana akar ara melintas sesama sendiri, ia bercantum, membentuk jaringan di sekeliling pokok hos. Pokok Ara bersaing dengan pokok hos bagi mendapatkan cahaya, air dan galian, sementara akarnya menghalang pokok hos membesar. Akhirnya pokok hos mati dan reput, meninggalkan pokok Ara berdiri tegak seperti pokok yang lain, tetapi dengan batang berjalin dari akar mengaku, dan bukannya batang padu. 

Satu lagi ciri-ciri luar biasa bagi Jejawi adalah keupayannya menghasilkan akar udara ("adventitious") dari dahannya. Ciri-ciri menghasilkan akar udara membenarkan sebatang pokok untuk melitupi kawasan yang luas. Satu pokok Jejawi yang ditanam pada tahun 1873 di Perangkarang mahkamah Lahaina di Hawai, kini tumbuh dan menutupi dua per tiga ekar.

Sebagaimana ahli lain dalam genus ini (yang termasuk ara boleh dimakan biasa *Ficus carica*), Jejawi memiliki buah unik dan proses ini dibantu oleh serangga; lihat *[[bayam]]* bagi perincian.

Ia berasal dari India, Pakistan dan Sri Lanka, tetapi telah diimport ke kawasan tropika lain. Ia juga merupakan pokok kebangsaan India. Pokok Jejawi pertama di Amerika Syarikat di tanam oleh Thomas Alva Edison di Kubu Myers, Florida. Ia diberikan kepada Edison oleh Harvey Firestone selepas Firestone melawat India pada tahun 1925 dan ditanam di Ladang Edison dnd Ford Winter. Pokok itu, asalnya hanya 4 kaki tinggi kini melitupi 400 kaki.

## Senarai spesies
* **Jejawi India** (*Ficus benghalensis*) mampu tumbuh menjadi pokok gergasi yang melitupi kawasan beberapa ekar. Jejawi Agung di Taman Botani India, Howrah, dipercayai pokok terbesar di dunia.

* **Jejawi Cina** (*Ficus microcarpa*), juga dikenali sebagai **Jejawi Malayu** adalah berasal dari Ceylon ke India, selatan China, Kepulauan Malayu, Kepulauan Ryukyu, Australia, dan New Caledonia.

* **Jejawi Amerika Selatan** (*Ficus pertusa*) merupakan tempatan pada Amerika Tengah dan bahagian utara Amerika Selatan, dari selatan Mexico selatan hingga ke Paraguay.

* **Strangler Fig** (*Ficus citrifolia*) adalah tempatan bagi selatan Florida, Kepulauan Caribbean, Amerika Tengah dan Amerika Selatan selatan hingga ke Paraguay.

* **Florida Strangler Fig** (*Ficus aurea*) juga merupakan tempatan bagi selatan Florida, Kepulauan Caribbean, dam dibezakan dari di atas melalui urat daunnya yang lebih kasar.

* **Ara Suci** (*Ficus religiosa*), **Ara Teluk Moreton** (*Ficus macrophylla*) dan **Ara Port Jackson Fig** (*Ficus rubiginosa*) juga merupakan spesies Jejawi.

## Pautan luar
* Plant Cultures: Banyan tree history and botany
Kuih gulung

**Kuih gulung** atau **kuih ketayap** ialah sejenis kuih berinti yang terdapat di Malaysia. Ia juga terdapat di Indonesia dengan nama **kue dadar gulung**. Kebiasaannya ia berbentuk seperti silinder, hasil gulungan kulit nipis yang diperbuat dari bancuhan tepung yang diletakkan inti kelapa parut dan gula kabung.

Variasi kuih ini juga boleh didapati di Tamil Nadu (India) , Surul Appam.

## Lihat juga
* Surul Appam
*Lempeng

## Rujukan
Anguilla

**Anguilla** (sebutan Inggeris: *ang-GWILL-a*) ialah sebuah Wilayah Luar Negeri British|Wilayah Luar British di Kepulauan Caribbean, di utara Kepulauan Leeward di Antilles Kecil. Ia mengandungi pulau utama Anguilla itself.
Rapid Rail

**Rapid Rail** ialah syarikat pengendali utama pengangkutan awam berasaskan rel di Kuala Lumpur yang mengendalikan transit aliran ringan (LRT), transit aliran deras (MRT) dan monorail. Ia dimiliki oleh Prasarana Malaysia dan mengunakan **[[Rapid KL]]** sebagai satu jenama perkhidmatan untuk kawasan Lembah Klang dan Kuala Lumpur. 

## Laluan




## Catatan


## Lihat juga
* Pengangkutan awam di Kuala Lumpur

## Rujukan
Dean Thomas

**Dean Thomas** merupakan salah seorang watak rekaan J. K. Rowling dalam siri rekaannya iaitu Harry Potter. Dia dikenali dengan kemahirannya yang pandai melukis dan meniru tandatangan. Dia berkongsi bilik srama dengan Harry, Ron, Neville, dan sahabat baiknya Seamus Finnigan. Dean juga berkawan dengan Harry, Ron, Parvati dan Lavender. Dean menggemari kelas Pertahanan Terhadap Ilmu Hitam dan pengajar kegemarannya ialah Profesor Lupin. Dean sering membela Lupin ketika berbalah dengan Umbridge dan amat kagum dengan kemahiran dan cara Lupin.

Dean dilahirkan oleh ibu yang Muggle dan bapa. yang mungkin seorang ahli sihir, yang tidak pernah diketahui keluarganya. Tanpa diketahui oleh Dean, bapanya telah dibunuh oleh sekumpulan Death Eater apabila dia enggan menyertai mereka dan Dean dibesarkan oleh ibu dan bapa tirinya. Dia turut mempunyai beberapa orang adik-beradik tiri. Walaupun ia tidak diterangkan di dalam novel, ia dikira berkaitan kerana telah diperkatakan oleh Rowling sendiri dalam laman webnya  dan Rowling sendiri menyatakan yang ia adalah plot kecil dalam draf asal *[[Harry Potter dan Bilik Rahsia|Bilik Rahsia]]*. Ada pernyataan mengatakan yang Dean merupakan peminat pasukan bola sepak West Ham United.

Apabila Skrewt Berhujung Meletup mengamuk di petak labu ketika Penjagaan Makhluk Ajaib, Dean adalah antara pelajar yang membantu yang lain sebelum berlindung di dalam pondok Hagrid.

Dean percayakan dakwaan Harry tentang kembalinya Voldemort dan juga salah seorang ahli kumpulan TD. Ketakutan Dean yang paling teruk ialah tangan putus yang bergerak. Pada penghujung *[[Harry Potter dalam Kumpulan Phoenix]]* Dean mula keluar dengan Ginny Weasley, walau bagaimanapun, mereka putus hubungan pada penghujung *[[Harry Potter dengan Putera Berdarah Kacukan]]*. Dalam *Harry Potter dengan Putera Berdarah Kacukan* Dean menjadi Chaser simpanan apabila Katie Bell mengalami kemalangan.

Dalam *[[Harry Potter dengan Batu Hikmat]]* edisi UK, Dean Thomas tidak disebut ketika upacara penyisihan. Dia, walau bagaimanapun, disisih dalam edisi Amerika sebaik selepas Harry dan sebelum Lisa Turpin. Menurut Rowling, penyunting UK merasakan bab tersebut terlalu panjang dan terpaksa memotong beberapa maklumat. Penyuntingan ini menyebabkan kesilapan pada edisi AS: ia menyatakan tiga pelajar yang tinggal tetapi menyebut empat nama (Thomas, Turpin, Weasley dan Zabini).

Terdapat spekulasi mengatakan bahawa nama Dean Thomas adalah sempena *Forest of Dean*, seperti nama watak yang lain, merupakan tempat berhampirann dengann tempat kelahiran Rowling, Gloucestershire.

Dia dilakonkan oleh Alfred Enoch dalam filem Harry Potter.


## Lihat juga
* Senarai Watak siri Harry Potter

## Pautan luar

* Maklumat tentang latar belakang Dean Thomas oleh J.K. Rowling 
* 'Wizards & Witches A to Z' dari laman web Harry Potter Lexicon
Makoto Raiku

**Makoto Raiku** (雷句誠 *Raiku Makoto*, dilahirkan pada 23 Ogos, 1974) ialah seorang mangaka yang karyanya muncul dan terkenal di terbitan Shogakukan, Shonen Sunday.  Bermula sebagai seorang pembantu kepada Kazuhiro Fujita dalam manga *[[Ushio & Tora]]*, beliau mula mencipta beberapa manga pendek untuk antologi manga shonen seperti *Bird Man* (mengenai juruterbang muda), *[[Hero Ba-Ban]]* (mengenai periang, tapi superhero lemah) dan *Genmai Blade*. PAda 1999, beliau mencipta siri *New Town Heroes*, yang mana diterbitkan dalam *Shonen Sunday Super*, terbitan bermusim memaparkan mangaka akan datang dan komik pendek dari buku utama Sunday.

Pada 2001, Raiku memeulakan siri manga *Konjiki no Gash!!*, yang mula diterbitkan dalam Shonen Sunday, Shogakukan, dan pada 2003, menginspirasikan sebuah versi anime (*Konjiki no Gash Bell*) dikeluarkan Toei Animation. Kedua-dua versi sangat popular di Jepun. Di A.S., kedua-dua manga dan anime dikenali sebagai *[[Zatch Bell!]]*. Dalam satu bab manga Zatch Bell!, Raiku membuat kemunculan dengan ceritanya sendiri, dan juga memainkan peranan rakan Ponygon dalam permainan, Zatch Bell!: Electric Arena.

Karya-karya Raiku termasuklah:
**Konjiki no Gash* (*[[Zatch Bell!]]*)
**Bird Man*
**Nyūtaun Hīrōzu* ("*Newtown Heroes*") (ニュータウン・ヒーローズ)
**Genmai Blade* (玄米ブレード) ("genmai" ialah nasi mentah)

## Lihat juga
*Senarai mangaka
Yoshiyuki Sadamoto

**Yoshiyuki Sadamoto** (貞本 義行 *Sadamoto Yoshiyuki*) (dilahirkan pada 29 Januari 1962, di Tokuyama (sekarang Shunan), Wilayah Yamaguchi, Jepun) ialah seorang pereka watak Jepun, mangaka, dan salah seorang ahli yang mengasaskan studio anime Gainax. Pekerjaan pertamanya sebagai pereka watak di Gainax ialah *[[Royal Space Force: The Wings of Honneamise]]*, dikeluarkan pada 1987. Beliau juga bekerja sebagai penganimasi di *[[Gunbuster]]* dan **, serta beliau kembali semula kepada kerjanya untuk episod pertama *Diebuster* (juga dikenali sebagai *Gunbuster 2* atau *Top wo Nerae! 2*). Beliau juga pereka watak untuk siri anime *[[Neon Genesis Evangelion]]*, dan juga pengarang manga adaptasi daripada *Evangelion*, yang juga karya manga penuh pertama Sadamoto.

## Rujukan
*Anime News Network entry

## Lihat juga
*Senarai mangaka
Sabry Ahmad

**Sabry Ahmad** ialah ahli politik Malaysia berketurunan Melayu. Beliau merupakan mantan ADUN  selama tiga penggal (2004-2018) dan mantan EXCO Perlis (2008-2017). 

## Anugerah dan pengiktirafan
*  :
**  Darjah Dato' Paduka Mahkota Perlis (DPMP) – **Dato**' (2014)

## Pautan luar
* Laman ahli politik Malaysia
Nasi

**Nasi** () ialah beras yang telah dimasak atau "ditanak" secara direbus mahupun dikukus; penanakan ini bertujuan membangkitkan aroma nasi dan membuatkannya lebih lunak dapat dimakan tetapi masih terjaga konsistensinya.

## Cara menanak nasi
Beras yang hendak dimasak perlu dibilas sebanyak 3 kali untuk membuang kanji berlebihan daripada setiap butir beras agar nasi yang dimasak menjadi gebu, tidak lembik dan tidak mudah basi. Air yang dimasukkan untuk memasak beras mesti disukat agar mencapai isipadu sama dengan jumlah beras kemudiannya ditambah sedikit lagi lebih pada paras satu ruas jari agar mudah disejat. Penanakan nasi dengan air berlebihan dalam proses perebusannya akan menghasilkan bubur. Di Asia dan Amerika Latin, nasi biasanya dimasak menggunakan pemasak nasi.

Warna nasi yang telah masak atau ditanak bergantung kepada jenis beras yang digunakan. Pada umumnya, warna nasi ialah putih jika beras yang digunakan berwarna putih. Beras merah atau beras hitam akan menghasilkan warna nasi yang serupa dengan warna berasnya. Kandungan amilosa yang rendah pada pati beras akan menghasilkan nasi yang cenderung kepada lut sinar dan melekat. Pulut yang patinya hanya mengandungi sedikit amilosa dan hampir semuanya berupa amilopektin, memiliki sifat seperti itu. Beras Jepun (*japonica*) untuk sushi mengandungi kadar amilosa sekitar 12-15% sehingga nasinya lebih melekat daripada nasi yang dimakan di Asia Tropika yang kadar amilosanya sekitar 20%. Pada umumnya, beras dengan kadar amilosa lebih daripada 24% akan menghasilkan nasi yang tidak lekat, keras, dan mudah terpisah-pisah.

Nasi dimakan oleh sebahagian besar penduduk Asia sebagai sumber karbohidrat utama dalam menu seharian. Nasi sebagai makanan ruji biasanya dihidangkan bersama lauk sebagai pelengkap rasa dan juga melengkapi keperluan gizi seseorang. Nasi dapat diolah lagi bersama bahan makanan lain menjadi masakan baru, seperti nasi goreng, nasi lemak atau nasi kerabu.

## Nasi sebagai sumber khasiat
Nasi membekalkan khasiat karbohidrat yang kompleks untuk memberi tenaga kepada aktiviti fizikal tubuh badan. Ia rendah lemak dan garam serta tidak mempunyai kolestrol. Ia juga bebas daripada sebarang pengawet atau perisa tambahan, bebas daripada gluten dan mempunyai indeks glisemik yang rendah.

## Lihat juga
* Padi
* Beras
* Ketupat nasi

## Rujukan
Harimau bintang

** Harimau bintang** atau **Macan bintang** atau **Macan tutul** (*Panthera pardus*) ialah salah satu kucing besar dalam genus *[[Panthera]]*. Ia hidup di Afrika dan Asia.

## Ciri-ciri
Harimau bintang biasanya mempunyai bulu berwarna kuning dengan roset gelap dan bintik, dan warna lebih cerah di bahagian bawah. Namun terdapat banyak perbezaan dalam subspesies harimau bintang yang berbeza. Terdapat juga harimau bintang yang semuanya hitam, juga dipanggil harimau kumbang hitam.

## Habitat
Asalnya harimau bintang hidup di seluruh Afrika (tapi bukan di Sahara) dan Asia Selatan. Namun, hari ini banyak subspesies harimau bintang, terutamanya di Asia, diancam kepupusan, pupus atau hampir mati.

## Kehidupan
Harimau bintang sangat aktif pada waktu malam. Ia dapat memanjat dengan sangat baik, dan banyak masanya tinggal di atas pokok. Ia selalunya makan mamalia sederhana besar, dan juga burung, reptilia serta serangga. Harimau bintang memburu pada waktu yang berbeza dalam sehari, dan mereka juga menggunakan cara berbeza untuk memburu.

Harimau bintang biasanya hidup sendirian dan cuba untuk tidak berjumpa dengan harimau bintang lain. Ia hanya bersama-sama apabila mengawan. Anak harimau bintang meninggalkan ibunya selepas 13 – 18 bulan.

## Taksonomi
Harimau bintang (*Panthera pardus*) mempunyai beberapa subspesies. Sebahagian daripadanya ialah:

Subspesies Afrika:
* Harimau bintang Afrika (*Panthera pardus pardus*)
* Harimau bintang Barbary (*Panthera pardus panthera*)
* Harimau bintang Sinai (*Panthera pardus jarvisi*)
Subspesies Asia:
* Harimau bintang Afrika (*Panthera pardus orientalis*)
* Harimau bintang Anatolia (*Panthera pardus tulliana*)
* Harimau bintang Arabia (*Panthera pardus nimr *)
* Harimau bintang India (*Panthera pardus fusca*)
* Harimau bintang Parsi (*Panthera pardus saxicolor*)
* Harimau bintang Sri Lanka (*Panthera pardus kotiya*)

## Galeri

Image:Leopard - Sabi Sabi - South Africa.jpg|Harimau bintang Afrika Selatan
Image:Leopard on the tree.jpg|Harimau bintang di atas pokok
Image:Persischer leopard2cele4.jpg|Harimau bintang Parsi
Image:Amur Leopard Panthera pardus orientalis Facing Forward 1761px.jpg|Harimau bintang Amur di zoo


## Rujukan
leopard mati sbb kepupusan, dibunuh manusia dan mati akibat bencana alam.

## Pautan luar
Hutan Lipur Lata Mengkuang

**Hutan Lipur Lata Mengkuang** terletak dalam Hutan Simpan Rimba Teloi kawasan 72. Ia terletak sekitar 11 km daripada Pekan Sik atau 95 km dari Alor Setar. 

Hutan Lipur Lata Mengkuang terdiri daripada hutan dipterokarpa pamah yang terletak sekitar 200 meter dari paras laut. Di sini terdapat pelbagai flora dan fauna seperti meranti melantai, meranti langgung, meranti tembaga serta palma. Terdapat sebatang sungai yang bernama Sungai Chepir yang mengalir di hutan lipur ini yang mempunyai aliran air yang jernih serta pemandangan batu-batan yang menarik sesuai untuk tempat perkelahan dan mandi-manda.

Terdapat denai hutan dari jalan balak lama sepanjang 5 km yang menghubungkan hutan ini dengan Hutan Lipur Lata Lembu. Kemudahan asas disediakan seperti untuk mandi, berkelah, berkhemah dan trekking. Di sini pengunjung boleh menjalankan aktiviti bersiar-siar, mendaki gunung dan melihat hidupan liar yang terdapat di kawasan hutan lipur ini.
Amitabh Bachchan

**Amitabh Bachchan** (; Devanagari: अमिताभ बच्चन), lahir **Amitabh Srivastava**; 11 Oktober 1942) ialah seorang pelakon lelaki India. Beliau juga ialah seorang penerbit dan bekas hos untuk rancangan permainan *[[Kaun Banega Crorepati?]]*. Beliau memulakan kerjaya filemnya pada tahun 1969 dengan membintangi *[[Saat Hindustani]]*. Sehingga kini, beliau masih seorang tokoh penting dalam industri filem Bollywood. Beliau dianggap sebagai salah seorang daripada pelakon-pelakon tersohor dalam panggung wayang India. Beliau masih merupakan salah seorang pelakon yang paling banyak gajinya dalam industri, serta dianggap sebagai salah seorang "megastar" terbesar yang pernah dihasilkan oleh industri perfileman India.

## Filemografi

## Rujukan

## Bacaan lanjut
* Mazumdar, Ranjani.* Bombay Cinema: An Archive of the City*. Minneapolis: University of Minnesota Press, 2007 
* 
* 
* 
* 
* 
* 
* 
* 
* 
* 
* 
* 
* 
* 
* 

## Pautan luar

* Amitabh Bachchan's official blog
* 
* 
* British Academy of Film and Television Arts brochure
Baim Wong

**Muhammad Ibrahim** atau lebih dikenali sebagai **Baim Wong** () merupakan seorang pelakon, ahli perniagaan, penulis Indonesia.

## Kehidupan pribadi
Baim  Wong yang beragama Islam mula berlakon pada 1997. Namun Baim Wong menganggap dirinya tidak serius. Baim Wong memutuskan kerjayanya dalam dunia sinetron pada tahun 2005. Berbagai-bagai sinetron yang telah dibintangi, antara lain *Cincin*, *Benci Bilang Cinta*, *Bukan Diriku* dan *Cinta Hilang Cinta Kembali*. Beliau berketinggian 178 cm ini cukup beruntung kerana sinetronnya memiliki rating yang cukup tinggi.

**status_perkawinan** = Bercerai (16 April 2025) **Pernikahan dan perceraian** 

Baim menikah dengan Paula Verhoeven pada 22 November 2018. Pengadilan Agama Jakarta Selatan mengabulkan gugatan cerai yang diajukan Baim dan memutus perceraian pada 16 April 2025, dengan pertimbangan adanya perselisihan dan terbukti pihak ketiga, serta menetapkan hak asuh bergantian dan nafkah mut’ah Rp 1 miliar.

## Filemografi

### Sinetron
* *Cinta Hilang Cinta Kembali* (2005)
* *[[Cincin (Sinetron)|Cincin]]* (2006)
* *Benci Bilang Cinta* (2006)
* *Kau Masih Kekasihku* (2006)
* *Bukan Diriku* (2006)
* *Pasangan Heboh* (2007)
* *Soleha* (2007)
* *Diva* (2008)
* *Munajah Cinta* (2008)
* *Maha Kasih 2* (2006)
* *Maha Cinta* (2007)
* *Tujuh Tanda Cinta* (2003)
* *Tunjuk Satu Bintang* (2002)
* *Jangan Berhenti Mencintaiku* (2005)
* *Khanza* (2008)
* *Dewi* (2009)
* *[[Kejora dan Bintang]]* (2009)
* *Sejuta Cinta Marshanda* (2010)
* *[[Pashmina Aisha]]* (2014)
* *Malaikat Kecil Dari India* (2016)
* *Anugerah Cinta* (2016)
* *Utusan Dari Surga* (2018)
* *Cinta Yang Hilang* (2019)
* *Kun Anta 4* (2021)

### Drama/Telefilem Malaysia
* *Untuk Terakhir Kali* (2013)
* *Ketika Cinta Merintih* (2014)
* *[[Bukan Cinta Aku]]* (2019)
* *[[Di Sebalik Kasyaf]]* (2021)

## Kehidupan peribadi
Pada tahun 2018 lalu, Baim Wong berkawin dengan seorang Model kacukan Cina-Belanda Indonesia bernama Paula Verhoeven. Lalu pada tahun 2019 lalu, mereka dikurniakan seorang anak bernama Kiano Tiger Wong. 

Desas desus khabar angin mengatakan berlaku keretakkan rumah tangga akhirnya terjawab apabila 8 Oktober 2024, Baim Wong telah memfailkan penceraian terhadap isteri beliau Paula Verhoeven. 

## Rujukan

## Pautan luar
*
Kiteretsu Daihyakka

***Kiteretsu Daihyakka*** (bahasa Jepun: キテレツ大百科, "Ensiklopedia Kiteretsu") merupakan siri manga sains fiksyen oleh Fujiko F. Fujio yang pernah diterbitkan dalam majalah kanak-kanak *[[Chagurin|Kodomo no Hikari]]*  dari April 1974 hingga Julai 1977. Manga ini kemudian diadaptasi menjadi siri anime TV sepanjang 331 episod yang eprnah disiarkan dalam rangkaian Fuji TV dari 27 Mac, 1988 hingga 9 Jun, 1996. Anime ini kini disiarkan di Malaysia melalui saluran TV3 sejak Mac 2007. Sekarang siri animasi ini disiarkan setiap Isnin jam 7.30 malam.

Watak utamanya adalah kanak-kanak lelaki genius dalam sains bernama Kiteretsu, yang menghasilkan robot sebagai teman bernama Korosuke. Dia kerap merentasi masa bersama rakan-rakannya dan Korosuke dalam mesin cahaya masa yang dibinanya. Miyoko adalah seorang kanak-kanak perempuan dalam kawasan perumahan Kiteretsu yang pokoknya merupakan "teman wanita"nya (sungguhpun mereka masih belajar di sekolah rendah). Terdapat banyak kesamaan dalam pembentukan dan wajah watak-watak utama jika dibandingkan dengan *[[Doraemon]]* yang juga direka oleh Fujio.

## Pautan luar
*
Kubur Panjang

**Kubur panjang** merupakan sebuah pekan kecil di daerah Pendang, Kedah. 

## Legenda
Pekan kecil ini mengambil nama sempena sebuah kubur yang begitu panjang ukurannya jika dibandingkan dengan panjang kubur kebiasaannya. Menurut cerita orang-orang lama di sini, pada zaman dahulu terdapat dua saudara kembar yang begitu disegani dek kejaguhan mereka di dalam sukan sabung ayam. Kedua-duanya mempunyai ayam sabung masing-masing yang terkenal gagah di dalam penyabungan. Diringkaskan cerita, setelah tiada lagi ayam sabungan penduduk yang mampu menewaskan ayam mereka, maka timbullah pertarungan akhir yang menemukan ayam sabungan mereka berdua. Setelah kedua-dua ayam tersebut bertarung dengan hebatnya, ayam sabungan si adik telah menewaskan ayam sabungan si abang. Hiruk pikuk serta sorakan kemenangan telah bertukar menjadi ejekan menyebabkan si abang hilang pertimbangan lantaran terlalu marah dan menikam si adik. Si adik pulak dikatakan sempat membalas tikaman tersebut kepada abangnya. Kedua-dua mereka akhirnya mati lalu dikebumikan pada dua lokasi yang berbeza. Salah satu dari kubur mereka itu telah bertambah ukuran panjangnya hari demi hari, lalu menimbulkan misteri dikalangan penduduk. kampung mereka akhirnya dinamakan sempena kubur tersebut yang semakin hari semakin bertambah ukurannya. Maka hari ini, wujudlah sebuah pekan kecil yang dinamakan Kubur panjang.

## Prasarana
Pekan kecil ini mempunyai prasarana yang agak cukup seperti kemudahan sekolah rendah dan sekolah menengah, klinik rakyat, pejabat pos mini, balai polis yang agak besar, kemudahan kedai-kedai runcit, gerai-gerai makanan, kedai-kedai buku, pasar mingguan, bengkel membaiki kenderaan dan tidak ketinggalan kemudahan kedai internet. Rata-rata penduduk di sini adalah berbangsa melayu sebagai kaum majoriti, cina, siam dan sedikit kaum india.
Chermin

**Chermin** ialah sebuah filem seram Malaysia yang mula ditayangkan pada 22 Mac, 2007 arahan Zarina Abdullah. Dibintangi Deanna Yusoff, Natasha Hudson, Khatijah Tan dan Farid Kamil.

## Ringkasan
**Chermin** adalah kisah seram yang mendebarkan mengenai seorang perempuan yang rohnya terperangkap dengan dendam dalam sebuah cermin antik. Plot cerita ini bertumpu kepada Nasrin yang mengalami kecacatan pada mukanya akibat kemalangan jalan raya yang penuh misteri. Nasrin mendapati dirinya begitu tertarik kepada sebuah cermin antik warisan keluarga yang ditemui oleh ibunya. Akhirnya, Nasrin menjadi obses dengan cermin tersebut sehingga mengagumi roh cermin itu dalam usahanya mengembalikan kecantikan wajahnya. Harga yang harus dia bayar ialah memuaskan tuntutan cermin tersebut yang menuntut darah dan dendam. Apakah dia sanggup mengorbankan cinta demi keangkuhannya? Adakah dia mampu melihat ke dalam dirinya dan melihat kecantikan dalamannya? Atau apakah yang tercermin di hatinya adalah bayangan cermin itu?

## Pelakon
* Deanna Yusoff sebagai Mastura
* Natasha Hudson sebagai Nasrin
* Khatijah Tan sebagai Mak Siti
* Farid Kamil sebagai Yusof
* Maimon Mutalib sebagai Mak Ngah
* Fauziah Nawi sebagai Mak Lang
* Sheila Mambo sebagai Minah
* Soffi Jikan sebagai Zakaria
* Farah Ahmad sebagai Rosnah
* Catriona Ross sebagai Yasmin
* Haeriyanto Hassan sebagai Hassan
* Lisdawati sebagai Zahrah
* Mustapha Maarof sebagai Pak Din
* M. Rajoli sebagai Pak Ungku 
* Ghazali Abu Noh sebagai Bomoh
* Mak Jah sebagai Mak Andam

## Rujukan

## Pautan luar
*
Maria Mariana II

***Maria Mariana II*** ialah filem aksi jenayah Malaysia 1998, dan sekuel untuk filem tahun 1996, Maria Mariana. Filem ini diarahkan oleh Yusof Haslam, dan ditayangkan pada 2 April 1998.

## Sinopsis
Maria dikejarkan ke hospital dan diselamatkan oleh Dr. Faris yang berjaya mengeluarkan peluru dari tubuhnya. Kemudian dia ditugaskan ke Unit Khas PDRM. Cintanya dengan Dr. Faris mula berputik. Unitnya telah diarahkan menumpaskan satu sindiket pengedaran dadah dan pil khayal di kotaraya. Mariana didatangi Remy, rakan sekerja yang menyukai Mariana. Ray, bekas teman lelakinya muncul semula dan menyebabkan jiwa Mariana memberontak dan kehidupannya liar kembali. Mariana bertekad untuk membalas dendam terhadap Ray, namun Ray yang menyedari rancangan Mariana itu bertindak memperdaya dan mencuba untuk menodai Mariana buat kali kedua namun berjaya diselamatkan oleh Sazali. Sejak itu Mariana mulai rapat dan jatuh cinta kepada Sazali. Sazali kemudian menawarkan Mariana untuk menjadi penyanyi utama di kelab malam yang diusahakannya. Mariana menerima tawaran itu namun ditentang oleh ibunya, akan tetapi Maria berjaya memujuk ibu mereka agar membenarkan Mariana menyanyi di kelab malam itu. Maria kemudiannya dikejutkan bahawa kelab malam yang dimana tempat Mariana menyanyi itu merupakan sarang kegiatan pil Estasy dan dadah. Lebih memeranjatkan bahawa dalang disebalik kegiatan haram itu adalah Sazali. Maria segera memberitahu Mariana agar memutuskan hubungannya dengan Sazali. Mariana yang keliru dengan permintaan kakaknya itu bertindak melarikan diri dari rumah  dan ingin menemui Sazali, namun segalanya terbongkar apabila Mariana mengetahui bahawa Sazali hanya memperalatkan dirinya untuk menutup segala kegiatan haramnya itu. Manakala Maria berjaya menumpaskan Sazali. Mariana akhirnya mengahwini Remy, lelaki yang sanggup menerima dirinya.

## Pelakon
### Pelakon utama
* Erra Fazira sebagai Maria / Insp. Maria
* Ziana Zain sebagai Mariana
* Awie sebagai Sazali

### Pelakon pembantu
* Ning Baizura sebagai Rozie
* Rosyam Nor sebagai Remy
* Roy Azman sebagai Ray
* Zulkifli Ismail sebagai Dr. Faris
* Jesslyn sebagai Insp. Susan
* Noraini Hashim sebagai Zainab
* Shaharon Anuar sebagai ASP Anuar 
* Deen Maidin sebagai Mat Motor
* Mus Ikhmal sebagai Mus
* Dilla Ahmad

### Pelakon kanak-kanak
* Syamsul Yusof sebagai Pengiring Pengantin (Bunga manggar)

## Lagu-lagu

## Rujukan

## Pautan luar
*
Orang-orang Kelt

**Orang-orang Kelt** merupakan beberapa kumpulan  kelompok etnik Indo-Eropah yang berkongsi kebudayaan dan ciri-ciri bahasa-bahasa Kelt. Pada masa kini, orang-orang sering digunakan untuk menggambarkan beberapa kelompok etnik dengan kebudayaan dan bahasa-bahasanya, di Kepulauan British, daerah Bretagne di Perancis dan daerah Galicia di Sepanyol yang turut berkongsi ciri-ciri menyerupai orang-orang Kelt asal. Walau bagaimanapun, pada masa silam, mereka tidak semestinya dianggap berkait dengan orang-orang Kelt oleh orang luar (puak atau negara dari tanah besar daerah Kelt, seperti Gaul dan Belgium, diketahui berpindah ke kepulauan British, seperti Atrebates, Menapii, dan Parisi, dan menyumbang kepada pembentukan penduduk Celt). Kajian DNA moden (seperti yang dilakukan oleh UCL) menunjukkan bahawa penduduk England kini sebahagian besarnya ialah keturunan Kelt/British kuno, sungguhpun England ketiadaan bahasa Kelt yang terselamat. Keadaan yang sama juga berlaku di Scotland, bahasa Gaelic terbatas kebanyakannya pada pinggir utara dan barat.

Orang-orang ini mula disebutkan dengan nama Κελτοί *Keltoi* (puak tersorok) dalam bahasa Yunani Purba yang dicatat oleh Hekataios dari Miletos, seorang sejarawan Yunani yang menggambarkan sekelompok yang menduduki kawasan terangkum dalam Marseille moden pada tahun 517 Sebelum Masihi. Ia mungkin diturunkan daripada akar**kel-o-* dalam bahasa Proto-Kelt.

## Nota-nota

## Rujukan

### Sumber-sumber
* Cunliffe, Barry. *The Ancient Celts.* Oxford: Oxford University Press, 1997. ISBN 0198150105.
* James, Simon. *The Atlantic Celts - Ancient People Or Modern Invention?* University of Wisconsin Press: Madison, August 1999. ISBN 0299166740.
* Kruta,V., O. Frey, Barry Raftery and M. Szabo. eds. *The Celts.* Thames & Hudson: New York, 1991. ISBN 0847821935.
* Laing, Lloyd. *The Archaeology of Late Celtic Britain and Ireland c. 400--1200 AD.* 1975.
* Powell, T. G. E. *The Celts.* Thames and Hudson: New York, 1980. third ed. 1997. ISBN 0500272751.
* Ward-perkins, Bryan. "Why Did The Anglo-Saxons Not Become More British?" *English Historical Review*, June 2000.
* Weale, M. *Y Chromosome Evidence For Anglo-Saxon Mass Migration.* *Society For Molecular Biology And Evolution*. 2002
* *Article On Study Re Celtic Population* Cristian Capelli, David Goldstein and others at University College London. https://web.archive.org/web/20120125165821/http://www.iht.com/cgi-bin/generic.cgi?template=articleprint.tmplh&ArticleId=97790
James Marsden

**James Paul Marsden** (lahir 18 September 1973 di Stillwater, Oklahoma) ialah seorang  pelakon Amerika Syarikat.

## Biografi
### Permulaan
Beliau menghadiri Putnam City North High School, di Oklahoma City bersama dengan rakan "X-Men" iaitu Rebecca Romijn yang memegang watak Mystique dalam ketiga-tiga filem X-Men. Sewaktu membesar, Marsden yang memang meminati lakonan juga meminati gusti kerana mengagumi persembahan dan semangat kesukanannya, lalu melibatkan dirinya dalam gusti tempatan, di bawah nama samaran "El Gato Negro" (Si Kucing Hitam).

### Kehidupan peribadi

Marsden berkahwin dengan pelakon Lisa Linde (*[[Days of Our Lives]]*), dan hasil perkongsian hidup telah mengurniakan Marsden dengan dua orang cahaya mata. Beliau mempunyai hubungan rapat dengan adik-beradik Kirk Cameron dan Candace Cameron. Mereka menolongnya apabila dia berpindah ke Hollywood.

Marsden adalah seorang fan pada Simple Plan dan berkawan baik dengan penyanyi utama Pierre Bouvier. Tidak dkenali dengan kebanyakan orang, Marsden wujud di video "I'd Do anything" oleh band itu tetapi telah disalahkreditkan pada berada dalam video untuk "Addicted".

Kawan-kawan dan keluarga telah diketahui memanggilnya "Bello Jimmy" dan juga "Jimmy Lee", selepas ciri dari Francais Double Dragon, di mana Marsden adalah fan pada membesar.

Dia suka makan pai epal pada petang hari Ahad. Dia berkata "Ia menperingati saya ketika ibu saya membakar pai epal setiap pagi hari Ahad dan kami akan duduk di porch dan makan Pai Panas dan minum Lemonad Sejuk". Dia juga berminat pada muzik klassik dari  Bach ke Barry Manilow. Dia juga fan besar pada rock selatan dan klassik.

## Filemografi
**[[Love is a Four Letter Word]]* (2008) - Henry Bocklestein
**[[Hairspray (filem)|Hairspray]]* (2007) - Corny Collins
**[[Enchanted (filem)|Enchanted]]* (2007) - Prince Edward
**[[Simple Plan: Live and Cryin!]] (2007)
**Bobby (2006)
** (2006)
**Superman Returns* (2006) - Richard White 
**X-Men: The Last Stand* (2006) - Scott Summers / Cyclops
**The Alibi (2006)
**[[10th & Wolf]] (2006)
**Heights (2004)
**[[If It's Not Bleeding, Don't Cry]] (2004)
**The Notebook* (2004) - Lon Hammond Jr. 
**The 24th Day (2004)
**[[Interstate 60]] (2002)
**X-Men 2* (2003) - Scott Summers / Cyclops
**Beer Money* (2001) (TV)
**Ally McBeal* (2001) - Glenn Foy (Musim ke-5)
**Zoolander (2001) - John Wilkes Booth 
**[[Sugar & Spice]] (2001)
**X-Men* (2000) - Scott Summers / Cyclops
**101 Ways To Fall In Love (2000)
**[[Gossip (filem)|Gossip]] (2000)
**Hyperion Bay* (1998) (siri TV)
**Disturbing Behavior (1998)
**Brothers of the Frontier* (1996) (TV)
**Second Noah* (1996-1997) (TV) sebagai Ricky Beckett
**[[Saved by the Bell]]:  Wedding in Las Vegas* (1994) (TV)
**[[Superhuman Samurai Syber-Squad]] - Episod "Loose Lips Sink Microchips" sebagai "Greg Chammings" (November 14th, 1994)
**The Nanny (1993) (TV) sebagai Eddie
**[[Saved by the Bell]]:  Hawaiian Style* (1992) (TV)
**[[Saved by the Bell]]* (1989) (siri TV)

## Pautan luar
*
Mafia

**Mafia** ialah sindiket jenayah dirancang yang menumpu banyak kepada penjaminan keselamatan luar yang diterima undang-undang (*protection racketeering*), mengantara pihak-pihak penjenayah serta melaksanakan urusan haram; namun anggota-anggota ini turut terlibat dalam jenayah kecil lain seperti perjudian, peminjaman wang haram, penyeludupan dadah, pelacuran dan penipuan.

Nama pertubuhan sebegini lazimnya merujuk kepada  seberapa organisasi jenayah di Sicilia dan Amerika Syarikat di bawah payung La Cosa Nostra (bahasa Itali: *Urusan Kami*).

## Kelaziman
Terdapat banyak pertubuhan mafia yang dikaji wujud seluruh dunia, namun entri ini akan menumpukan kepada tiga kawasan yang dikenali ramai.

### Di Itali

Mafia pada awalnya merupakan nama sebuah organisasi orang-orang di Sicilia pada Zaman Pertengahan untuk tujuan perlindungan dan perlaksanaan undang-undang sendiri.

Kumpulan-kumpulan Mafia melebarkan sayap ke A.S. selepas berlakunya penghijrahan beramai-ramai rakyat Itali pada abad ke-20.

### Di Amerika Syarikat

Kekuatan Mafia mencapai kemuncaknya di AS pada pertengahan abad ke-20. Penyiasatan oleh FBI pada tahun 1970-an dan 1980-an berjaya mengurangkan pengaruh mereka.

### Di Rusia

## Lihat juga

* Yakuza di Jepun 

## Rujukan
Jawatankuasa Kira-kira Wang Negara Malaysia 2004

**Jawatankuasa Kira-kira Wang Negara 2004** (Bahasa Inggeris:***The Public Accounts Committee (PAC)***) ialah Jawatankuasa Kira-kira Wang Negara dipilih selepas mulanya parlimen pada 2004. Jawatankuasa ini dipengerusikan oleh Datuk Shahrir Abdul Samad. 

## Peranan PAC
*Sebarang perakaunan badan pentadbiran kebangsaan dan persatuan-persatuan yang mengendalikan dana di Parlimen;  

*Kenyataan Perakaunan kebangsaan di Parlimen; dan  

Jawatankuasa ini mempunyai kuasa untuk memanggil sesiapa sahaja yang dipanggil berkaitan Parlimen.

### Ahli-ahli
Ahli-ahli Jawatankuasa terkini ialah:  
*Pengerusi Datuk Shahrir Abdul Samad (Johor Baru)
*Naib Pengerusi Dr Tan Seng Giaw(Kepong)
*Datuk Mohd Sarit Yusoh (Temerloh)
*Tan Sri Dr K.S Nijhar (Subang)
*Datuk Dr Tan Kee Kwong (Segambut)
*Datuk Liow Tiong Lai (Bentong)
*Wilfred Madius Tangau (Tuaran)
*Jimmy Donald (Sri Aman)
*Lim Bee Kau (Padang Serai)
*Datuk Ir Hasni Mohammad (Pontian)
*Ahmad Shabery Cheek (Kemaman)
*M. Kulasegaran (Ipoh Barat)
*Datuk Kamarudin Jaffar (Tumpat)
*Datin Seri Dr Wan Azizah Wan Ismail (Permatang Pauh).
Serangan penafian-perkhidmatan

Didalam istilah pengkomputeran, **Serangan penafian-perkhidmatan** (*denial-of-service* (**DoS**) *attack*) atau **Serangan penafian-perkhidmatan teragih** (*distributed denial-of-service* atau **DDoS**) ialah satu serangan terhadap sistem komputer atau rangkaian komputer yang menyebabkan ia hilang keupayaan untuk memberikan perkhidmatan kepada pengguna yang sebenar. Walaupun
cara yang dilaksanakan, motif dan juga sasaran serangan sebegini mungkin berbeza-beza, secara kasarnya dia mengandungi usaha untuk mengganggu atau menggantung perkhidmatan hos komputer yang bersambung ke internet.

Satu cara serangan yang biasa diguna melibatkan penepuan mesin sasaran dengan permintaan komunikasi luaran, hinggakan ia tidak mampu untuk memberi tindak balas terhadap trafik yang sah, ataupon bertindakbalas dengan sangat perlahan sehinggakan perkhidmatan seperti tidak berfungsi. Serangan seperti ini biasanya menyebabkan hos pelayan melebihi had bebanan.

## Cara serangan
Serangan DoS boleh dilakukan dalam beberapa cara. Terdapat tiga jenis serangan asas:
# Membebani sumber komputasi seperti lebar jalur, ruang cakera, atau unit pemproses pusat (CPU)
# Pengganguan maklumat konfigurasi seperti maklumat *[[routing]]*
# Pengganguan fizikal komponen rangkaian.

## Pautan luar

* Apa Itu Serangan DDoS?
Sandakan FM

**Sandakan FM** (dulu **Radio Malaysia Sandakan**) ialah sebuah stesen radio tempatan yang dijalankan oleh Radio Televisyen Malaysia. Stesen radio utamanya bersiaran dari Tingkat 6, Wisma Persekutuan, Sandakan, Sabah.

## Sejarah
Pejabat RTM Sandakan wujud pada 2 Mei 1986. Ia terletak di Tingkat 6 Wisma Persekutuan Sandakan. Pada ketika itu peranan RTM Sandakan adalah membuat liputan peristiwa di Bahagian Sandakan. Bahan-bahan berakam liputan dihantar ke RTM Kota Kinabalu untuk disiarkan di Radio Malaysia Sabah di Kota Kinabalu menerusi saluran Rangkaian Nasional dan Biru.

Pada 5 Januari 1992, Pengarah Penyiaran Kawasan Sabah, Tuan Haji Abdul Aziz Abas telah melancarkan Radio Malaysia Sandakan. Ia telah dilancarkan pada pukul 6 pagi melalui gelombang sederhana 783 KHz. Siaran RMS itu dapat diikuti dalam lingkungan 70 batu dari pusat bandar Sandakan iaitu menerusi siaran AM.

Siaran RMS merupakan siaran radio daerah yang ketiga di Sabah selepas siaran radio daerah Tawau dan Labuan. Pada ketika itu, RMS ke udara setiap hari selama 5 jam iaitu bermula jam 6 pagi hingga 9 pagi dari jam 4 petang hingga 6 petang.

Pelancaran RMS mempunyai beberapa matlamat penting, antaranya ialah:

* memberi peluang kepada masyarakat kawasan tersebut untuk mengikuti perkembangan semasa dengan lebih cepat. 
* menggalakkan semua pihak mengambil kesempatan untuk meningkatkan lagi interaksi yang lebih padu ke arah kejayaan bersama.
* menggalakkan jabatan-jabatan kerajaan mengambil kesempatan untuk meningkatkan penyebaran maklumat mereka menerusi radio.
* meningkatkan hubungan di antara Jabatan dan Agensi Kerajaan dengan masyarakat setempat. 
* menyalurkan segala maklumat mengenai dasar-dasar kerajaan kepada orang ramai.

Alat pemancar Sandakan FM menyalurkan siarannya menerusi frekuensi MW 783 KHz sehingga 30 Jun 2003 dan menghentikan perkhidmatannya pada 1 Julai 2003.

Siaran Sandakan FM kini dapat didengar bermula dari jam 6.00 pagi hingga 7.00 malam menerusi frekuensi FM 90.1 MHz yang meliputi seluruh daerah Sandakan, Beluran, Kinabatangan, Telupid, serta di sebahagian kecil kawasan dalam daerah Lahad Datu, apabila alat pemancar FM Stereo di Bukit Trig, Sandakan mula beroperasi sejak 26 Mac 2003 dan masih bersiaran pada hari ini.

Saluran radio itu mula bersiaran dari jam 6:00 pagi hingga jam 7:00 malam setiap hari.

Semasa saluran radio itu tamat siaran dari 7:00 malam hingga 6:00 pagi keesokannya setiap hari; Bersambung siar dengan stesen radio Melayu Sabah FM dan kemudiannya di Nasional FM pada tengah malam serentak semua stesen tempatan negeri di Malaysia dibawakan selepas tamat siaran.

## Rujukan
*http://hids.arkib.gov.my/doc/1999/januari/05_01_1992_1999.htm
*http://www.sandakanfm.net.my/bahan/sejarah.htm
Firenze (watak)

**Firenze** merupakan watak dalam siri *[[Harry Potter]]* karangan J. K. Rowling. Firenze merupakan seekor sentora dan muncul dalam buku pertama, kelima dan keenam.

Kemunculan pertama Firenze adalah pada pertengahan *[[Harry Potter dengan Batu Hikmat]]*, ketika dia cuba menyelamatkan Harry daripada Voldemort di Hutan Larangan. Disebabkan membawa Harry pulang dengan selamat, Firenze telah berbalah dengan sentora lain yang membantah bahawa sentora patut mengikut arahan manusia. Mereka turut berbalah tentang tanggungjawab sentora untuk membaca masa depan melalui bintang dan sama ada bolehkah mereka campur tangan dalam masa depan yang tak terurai lagi. Firenze masih bersama kawanannya tetapi masih berselisihan pendapat.

Watak ini tidak muncul sehingga dalam *[[Harry Potter dalam Kumpulan Phoenix]]*, iaitu apabila dia dijemput oleh Pengetua, Albus Dumbledore, untuk mengajar Peramalan di Hogwarts untuk menggantikan Sybill Trelawney, yang telah dipecat oleh Pegawai Penyoal Siasat Dolores Umbridge. Apabila Harry berjumpa Firenze di kelas, ternyata yang Firenze telah dibelasah dan diserang, dan ia disebabkan Firenze bersetuju untuk membantu Dumbledore. Firenze tidak mengendahkan sentora yang lain yang tidak bersetuju tentang membantu manusia kerana dia merasakan pentingnya dia untuk membantu menentang Lord Voldemort. Pada penghujung buku kelima, Firenze tetap mengajar dan dalam *[[Harry Potter dengan Putera Berdarah Kacukan]]* dia membahagi kelas dengan Profesor Trelawney, satu situasi yang dirasakan Trelawney sebagai satu perkara yang tidak seronok. Sebab Dumbledore membiarkan mereka berdua di Hogwarts kerana dia tak boleh membuatkan kedua-duanya pergi: kerana Trelawney dikehendaki oleh Death Eater kerana ramalannya, Firenze pula tiada tempat untuk pergi lagi kerana telah dihalau oleh kawanannya.

Kemunculannya dalam filem lebih buruk rupanya berbanding di dalam buku yang menyatakan mereka berambut putih dan bermata biru yang mencairkan hati gadis doi sekolah dengan bahagian atas mereka. Bahagian bawah pula ialah kuda palomino.
Radio Muzik

**Radio Muzik** (dahulunya dipanggil sebagai **Muzik FM**) adalah sebuah stesen radio pertama secara dalam talian yang berfokuskan kepada muzik dan hiburan. Ia dibangunkan oleh Radio Televisyen Malaysia sebelum kemunculan Radio Bisnes.

## Sejarah
### Latar belakang
Pada tahun 1975, seawal penubuhan Muzik FM yang dikenali dengan nama FM Stereo. FM Stereo merupakan stesen radio pertama di Malaysia yang memberi perkhidmatan siaran dalam bentuk stereofonik. Pada 1989 FM Stereo namanya ditukarkan ke Radio 2, dan telah menjadi stesen yang begitu kuat pengaruhnya dengan jumlah pendengar yang ramai, melebihi 3 juta. Seterusnya pada 2 Ogos 1994 sekali lagi stesen ini melakar sejarah dengan pertukaran nama menjadi Radio Muzik. Radio Muzik bersiaran 24 jam sehari dalam dua bahasa iaitu Bahasa Malaysia dan Bahasa Inggeris. 1 April 2005, sejarah indah terlakar apabila nama Radio Muzik ditukar kepada Muzik FM sempena penjenamaan semula radio RTM.

Pada 1 Januari 2012, Klasik Nasional telah dipisahkan kepada dua stesen radio asal yang sedia ada di RTM iaitu Nasional FM dan Klasik FM. Nasional FM telah rasmi yang menggunakan frekuensi Muzik FM dan Klasik Nasional menjadi Radio Klasik. Pada masa itu, Muzik FM telah bersiaran menerusi internet dan bergabung dengan Muzik Aktif pada tahun 2013 di bawah penjenamaan Galaksi Muzik RTM sebelum pemberhentiannya pada akhir 2017.

Muzik FM akan kembali menyiarkan semula dengan siaran percubaan pada 25 Januari 2024 dan disiarkan secara rasmi dengan penyampai radio menerusi internet pada 2 Mac 2024. Di sebalik langkah ini, saluran radio kerajaan berbahasa Melayu yang sedia ada di RTM iaitu Nasional FM dan Radio Klasik akan diteruskan.

Pada 1hb Ogos 2025, Muzik FM yang dikenali sebagai **Radio Muzik**.

## Penyampai
### Penyampai Harian
* Aliff Alfaraby
* Aira
* Meyra Khan

### Bekas penyampai
*Azwan
Jibam The Movie

**Jibam The Movie** merupakan filem sulung terbitan Jajja Production Sdn. Bhd. yang diadaptasikan daripada novel terlaris terbitan Creative Enterprise Sdn Bhd (CESB) oleh kartunis Ujang atau nama sebenar beliau Ibrahim Anon.

Dengan memberikan hak kepada Jajja Production untuk menerbitkan filem tersebut, CESB secara tidak lansung membenarkan generasi baru untuk kembali mengenali kartunis Ujang sebagai sorang lagenda yang pernah menggegar dunia kartun tanahair sekitar tahun 80-an dengan siri Aku Budak Minang dan pada tahun 90-an dengan siri animasi Usop Sontorian serta Majalah Ujang yang masih bertahan sehingga ke hari ini. 

Filem tersebut juga di jangka akan menghidangkan suatu kelainan jika dibandingkan dengan filem-filem yang pernah diterbitkan sebelum ini, dengan memberi penekanan pada konsep asal novel Jibam iaitu kemanusian, kasih sayang dan semangat perpaduan. Jibam juga merupakan novel ke empat di Malaysia yang telah diangkat ke layar perak dan dijangka akan meletakkan kembali nama Ujang sebagai kartunis terhebat dalam sejarah kartun Malaysia selepas Dato' Lat.

## Pautan Luar
* Liputan media berkenaan Jibam The Movie 
* Laman web Jibam